इलाहाबाद। आज इलाहाबाद की शांत आबोहवा के बीच जहर घोलने वाले यूनिवर्सिटी बवाल का लाइव वीडियो आखिरकार सामने आ गया है। यह वही वीडियो है जिसमे पुलिस अधिकारियों से झड़प के बाद हिंसक हुये प्रदर्शन का घटनाक्रम दर्ज हो गया है। वीडियो में उपद्रव की शुरूआत पुलिस एक्शन के बाद पथराव से दिख रही है। जिसके बाद पूरे इलाके में आगजनी तोड़फोड़ और बवाल हुआ है। इस वीडियो में साफ दिख रहा है कि किस तरह से पुलिस अधिकारियों से पहले छात्र नेताओं की कैंपस में ही झड़प होती रही और जब बात बिगड़ गई और गाली गलौज की नौबत आई तो पुलिस ने अपना रंग दिखाना शुरू किया।